শিরোনাম: বাজেট অধিবেশন ১০ জুন সুপার সাইক্লোনে রূপ নিল আম্ফান, বেড়েছে গতি-শক্তি হোম কোয়ারেন্টাইনে থাকতে বলায় বড় ভাইয়ের হাতে ছোট ভাই খুন ব্রাহ্মণপাড়ায় সামাজিক দূরত্ব নিশ্চিতে পুলিশের অভিযান ব্রাহ্মণপাড়া থানা পুলিশের মাঝে স্বাস্থ্য সুরক্ষা সামগ্রী বিতরণ ব্রাহ্মণপাড়ায় সামাজিক দূরত্ব নিশ্চিত করতে হার্ডলাইনে প্রশাসন চান্দিনায় নতুন আরও ২ জনের করোনা শনাক্ত
Published : Monday, 18 May, 2020 at 10:54 PM
জাতীয় সংসদের বাজেট অধিবেশন ১০ জুন বিকাল ৫টায় বসছে। এটি একাদশ জাতীয় সংসদের অষ্টম অধিবেশন।
সোমবার (১৮ মে) রাষ্ট্রপতি আবদুল হামিদ এ বাজেট অধিবেশন আহ্বান করেন। তবে অধিবেশন কতদিন চলবে তা সংসদের কার্যউপদেষ্টা কমিটি সিদ্ধান্ত নেবে। অধিবেশন শুরুর দিন সংসদ ভবনে এ কমিটির বৈঠক অনুষ্ঠিত হবে। তবে ৩০ জুন পর্যন্ত অধিবেশন চলতে পারে বলে সংসদের একাধিক সূত্র জাগো নিউজকে নিশ্চিত করেছে।
জানা যায়, অধিবেশন শুরুর পরের দিন ১১ জুন ২০২০-২১ বছরের প্রস্তাবিত বাজেট উত্থাপন করা হবে। মহামারি করোনার কারণে সংসদের সবচেয়ে গুরুত্বপূর্ণ বাজেট অধিবেশন চালানোর ব্যাপারে সিদ্ধান্ত নিতে হিমশিম খাচ্ছে সংসদ সচিবালয়। সংসদের কার্যপ্রণালি বিধি অনুযায়ী সংসদে উপস্থাপিত সম্পূরক বাজেট এবং আগামী অর্থবছরের বাজেটের ওপর সাধারণ আলোচনার বিধান রয়েছে। তাদের মতামতের ভিত্তিতে প্রস্তাবিত বাজেটের ওপর সংশোধনী আনতে হয়। কিন্তু করোনা পরিস্থিতির কারণে এবার সংসদ সদস্যরা এ সুযোগ বেশি পাবেন না।
জানা গেছে, আসন্ন (২০২০-২১) অর্থবছরের বাজেটের মূল আকার দাঁড়াতে পারে সাড়ে পাঁচ লাখ কোটি টাকা। ২০২০-২১ অর্থবছরে বাজেটে বার্ষিক উন্নয়ন কর্মসূচির (এডিপি) জন্য দুই লাখ পাঁচ হাজার ১৪৫ কোটি টাকার খসড়া প্রস্তাব ইতিমধ্যেই অনুমোদন করেছে পরিকল্পনা কমিশন, যা চলতি (২০১৯-২০) অর্থবছরের এডিপির তুলনায় ৬ শতাংশ বেশি।
উন্নয়ন বরাদ্দের মধ্যে সরকারের নিজস্ব অর্থ থেকে এক লাখ ৩৪ হাজার ৬৪৩ কোটি টাকা এবং বিদেশি সাহায্যের পরিমাণ ধরা হয়েছে ৭০ হাজার ৫০২ কোটি টাকা। আসন্ন বাজেটে করোনার কারণে ক্ষতিগ্রস্ত অর্থনীতি পুনরায় দাঁড় করানোর কর্মপরিকল্পনার পাশাপাশি অধিকতর গুরুত্ব দেয়া হচ্ছে চলমান মেগা প্রকল্পে।